projecte-aina/catalan_government_crawling huggingface dataset:
La innovació és un dels components essencials en la transformació digital de l'Administració a la Generalitat de Catalunya.
L'estratègia d'innovació corporativa de la Generalitat parteix del talent i el compromís de totes les persones que la conformen, a partir de la col·laboració i l'intercanvi d'idees, independentment del seu rol.
Hem creat espais com els laboratoris d'aprenentatge i entorns digitals col·laboratius per fomentar noves maneres de treballar.
També podeu consultar algunes de les bones pràctiques que ja estem aplicant en la nostra tasca diària.
InnoGent: cap a una organització més innovadora (vídeo de presentació)
Recull de pràctiques innovadores desenvolupades a l'Administració, identificades amb base a criteris tècnics i metodològics estandarditzats.
Espai per conèixer recursos utilitzats a l'administració per a generar activitat d'innovació i de millora organitzativa, emprats i administrats per personal de la pròpia organització.
L'ApLAB és punt de trobada per a l'aportació, compartició, debat i generació de coneixement, entorn a processos de transformació digital.
Concebut com a laboratori de cocreació, permet enxarxar talent i coneixement
La Innoteca recull experiències innovadores dutes a terme a l'Administració de la Generalitat de Catalunya i al seu sector públic que han permès introduir-hi nous mètodes organitzatius, noves formes de treballar o noves formes de relació amb els ciutadans, amb la finalitat de millorar la prestació de serveis.
Dins del contingut descriptiu de cada experiència, s'indica si aquesta ha estat premiada o si va ser innovadora en el passat.
La inclusió i el manteniment de les pràctiques i projectes a la Innoteca s'efectua després de la validació del seu grau d'encaix amb les orientacions establertes a la nota metodològica.
Aquestes experiències innovadores es classifiquen en cinc categories: productes en forma de serveis, productes en forma de béns, organització i procés, difusió i comunicació, i estratègia.
Dades de la persona que formula la queixa
Principis de conducta no respectats que fonamenten la queixa
Exercici del càrrec al servei de la ciutadania
Publicació veraç de la informació rellevant relativa al càrrec
Ús eficaç, eficient i responsable dels recursos materials i de la informació obtinguda en exercici del càrrec
Respecte als funcionaris públics i al personal al servei de l'Administració
Col·laboració amb els mitjans de comunicació i la participació en el debat públic
Actuació no condicionada per interessos privats i el conflicte d'interès
Col·laboració amb el Parlament i altres institucions
Grups d'interès i l'agenda oficial
Les bones pràctiques de contractació
Documentació (només s'accepten fitxers amb extensió *.doc, *.docx, *.pdf o *.odt)
Declaro que sóc major d'edat, que les dades consignades són reals i verdaderes i autoritzo la Generalitat de Catalunya a fer les comprovacions oportunes, si escau, per tal de verificar-ho.
En qualsevol cas, la informació sobre la identitat de la persona que formula la queixa serà objecte de tractament confidencial.
Responsable del tractament: Secretaria d'Administració i Funció Pública, carrer del Foc, 57, edifici A, 08038 Barcelona,
Delegat de protecció de dades: [EMAIL], carrer del Foc, 57, edifici A, 08038 Barcelona.
F inalitat: gestionar les dades de les persones que formulen queixes en relació amb les obligacions que estableix el Codi de conducta dels alts càrrecs i personal directiu de l'Administració de la Generalitat i de les entitats del seu sector públic, d'acord amb el que preveu l'Acord del Govern 82/2016, de 21 de juny, pel qual s'aprova el Codi de conducta dels alts càrrecs i personal directiu de l'Administració de la Generalitat i de les entitats del seu sector públic, i altres mesures en matèria de transparència, grups d'interès i ètica pública.
No es fan perfils automatitzats.
Con ser v aci ó de les dades: les dades es conservaran fins a la resolució de la consulta.
L egitimació: Acord del Govern 82/2016, de 21 de juny, pel qual s'aprova el Codi de conducta dels alts càrrecs i personal directiu de l'Administració de la Generalitat i de les entitats del seu sector públic, i altres mesures en matèria de transparència, grups d'interès i ètica pública.
Destinataris: no se cedeixen dades a tercers ni es fan transferències internacionals de dades, tret que hi hagi una obligació legal.
Drets de les persones interessades: podeu exercir els drets d'accés, rectificació, supressió, oposició al tractament i sol·licitud de limitació de les dades al responsable del tractament, mitjançant els formularis d'exercici de drets que trobareu a politiquesdigitals.gencat.cat, a l'apartat Drets de les persones interessades.
També podeu presentar una reclamació davant de l'Autoritat Catalana de Protecció de Dades a www.apdcat.cat
La Xarxa de Comitès d'Ètica de l'Administració de la Generalitat de Catalunya i de les entitats del seu sector públic, XCd'E, és un espai col·laboratiu d'intercanvi d'informació i de reflexió entre els comitès i comissions d'ètica existents, i els que es puguin constituir en el futur, per a millorar, impulsar i consolidar la cultura ètica i d'integritat a l'administració pública catalana.
La Xarxa es fixa com a finalitats:
Composició de la Xarxa de Comitès d'Ètica
Es relacionen per ordre de creació
L'actuació s'inicia a partir d'una sol·licitud d'intervenció per escrit i registrada, d'acord amb els formularis elaborats a aquest efecte, que s'adreça al director/a general de Funció Pública (vegeu els formularis 1a i 1b).
Amb la finalitat de preservar la confidencialitat de les dades cal registrar només el formulari 1a i annexar dins d'un sobre tancat la resta de formularis (1b i, si escau, 1c) i documents.
Així mateix, i també per garantir la confidencialitat del cas, la Direcció General de Funció Pública, mitjançant la Subdirecció General de Relacions Sindicals i Polítiques Socials, assignarà un codi a cada sol·licitud d'intervenció.
En qualsevol cas, durant les actuacions, les parts implicades han de garantir la confidencialitat sobre els testimonis i les dades que conformin l'expedient.
A aquest efecte, se'ls informarà de l'obligació de preservar el principi de confidencialitat.
En cas que la sol·licitud d'intervenció no la presenti directament la persona afectada, s'ha d'incloure el seu consentiment exprés i informat per iniciar les actuacions d'aquest protocol (vegeu el formulari 1c), bé en el moment de presentar la sol·licitud d'intervenció o bé posteriorment, a petició de la Direcció General de Funció Pública.
La presentació de la sol·licitud suposa l'acceptació per part de la persona afectada de col·laborar en totes les proves i actuacions necessàries per investigar el cas.
Si la persona afectada no dóna el consentiment per fer les actuacions del cas que l'afecta, la Subdirecció General d'Ordenació Jurídica i d'Inspecció General de Serveis de Personal de la Direcció General de Funció Pública durà a terme les diligències i prendrà les mesures oportunes, com a òrgan competent en matèria d'inspecció de serveis de personal.
Durant totes les actuacions, les persones implicades poden estar acompanyades i assessorades per una persona de la seva confiança que formi part de l'entorn laboral, d'un representant dels treballadors/ores o d'un delegat/ada de prevenció de riscos laborals.
D'acord amb les obligacions de coordinació d'activitats empresarials, l'Administració informarà les empreses externes contractades de l'existència d'aquest procediment i es tindran en compte els aspectes següents:
Podeu trobar la instrucció del procediment consultant el Protocol per a la prevenció, la detecció, l'actuació i la resolució de situacions d'assetjament sexual, per raó del sexe, de l'orientació sexual i/o de la identitat sexual a l'Administració de la Generalitat de Catalunya.
La sol·licitud es pot presentar a diversos llocs:
El Govern aprova el Codi de conducta dels alts càrrecs més rigorós i compromès amb els ciutadans
24 principis ètics i regles de conducta
- El comportament exemplar en benefici de l'interès públic
- Màxima transparència i traçabilitat en la presa de decisions públiques
S'aprova després de la posada en marxa de la Llei 19/2014, del 29 de desembre, de transparència, accés a la informació pública i bon govern
Respostes acordades pel Comitè Assessor d'Ètica pública amb relació a les consultes que els han arribat sobre l'aplicació del Codi de conducta.
Trobareu les respostes agrupades per temàtica.
Formalitzar el document d'adhesió al contingut del Codi de conducta.
Utilitzar de manera eficient i responsable els recursos materials de les institucions públiques i abstenir-se de fer servir, en benefici propi, la informació obtinguda en exercici del càrrec.
Col·laborar amb els mitjans de comunicació seguint els principis de transparència, veracitat i respecte professional.
Restringir les reflexions a títol personal en les compareixences públiques.
Assegurar una actuació independent i no condicionada per conflicte d'interessos per tal de servir amb la màxima eficiència a la ciutadania.
Complir la normativa i protocols d'actuació en les seves relacions amb els grups d'interès.
Aplicar tots els principis d'actuació i de conducta amb relació a les pràctiques de contractació pública.
El Consell Executiu ha aprovat avui un Acord per fer efectiu el retorn parcial de part de la paga extra extraordinària del mes de desembre de 2012 als empleats públics, un cop aprovats els Pressupostos de la Generalitat per al 2017, tal com es va acordar l'any passat en la Mesa General de Negociació de l'Empleat Públic de l'Administració de la Generalitat.
L'acord aprovat avui preveu que el Govern abonarà al personal del sector públic de la Generalitat un 34,42% de l'import deixat de percebre, corresponent a 63 dies de la paga extraordinària.
L'abonament d'aquesta quantitat s'acreditarà a la nòmina d'aquest mes i suposarà un desemborsament de 225 milions d'euros per part del Govern.
La Llei de Pressupostos de la Generalitat per al 2017, aprovada pel Parlament de Catalunya fa quinze dies, inclou una partida per fer possible el retorn d'aquest percentatge de la paga extra.
L'abonament s'efectuarà a tot el personal al servei de l'Administració de la Generalitat, llevat del personal funcionari i interí dels cossos de l'Administració de justícia a Catalunya, que resta exclòs de l'Acord perquè ja la va recuperar el passat mes de novembre.
Compliment del mandat del Parlament i de l'Acord de la Mesa de la Funció Pública
El Govern avança així en el compliment de la Resolució 7/XI del Parlament de Catalunya de gener de 2016, que instava a la recuperació dels drets laborals dels empleats públics.
Així mateix, dona compliment a l'Acord de la Mesa General de la Negociació de l'Empleat Públic de l'Administració de la Generalitat de 2016 que va establir els termes de la devolució amb el consens entre els representants de l'Administració de la Generalitat i les organitzacions sindicals.
La paga extraordinària i addicional del mes de desembre de 2012 del personal de l'Administració de la Generalitat es va deixar de percebre en aplicació del Reial decret llei 20/2012 de mesures per garantir l'estabilitat pressupostària i de foment de la competitivitat, aprovat pel Govern espanyol el 13 de juliol de 2012 i amb afectació a totes les administracions públiques de l'Estat.
El març de 2015, el Govern va retornar als empleats públics de la Generalitat l'import equivalent als primers 44 dies de la paga extraordinària i addicional de 2012, un 24,04% de la paga, en compliment de l'article de la Llei 36/2014 de pressupostos generals de l'Estat que així ho habilitava amb caràcter bàsic.
D'altra banda, el mes de novembre de 2016 es va fer efectiu el retorn del 20,77% que corresponia a 38 dies de la paga extra, mentre que la devolució del percentatge restant, un 20,77% més, es farà l'any 2018.
Des del gener de 2015 és vigent el Protocol per a la prevenció, la detecció, l'actuació i la resolució de situacions d'assetjament psicològic i altres discriminacions a la feina, que es va aprovar en la reunió de la Comissió Paritària General de Prevenció de Riscos Laborals del 23 de gener de 2014, i que va entrar en vigor un cop que aquesta Comissió va aprovar, el 19 de desembre de 2014, les Tècniques i instruments per a la investigació d'una sol·licitud d'intervenció per assetjament psicològic laboral i altres discriminacions en l'àmbit laboral de la Generalitat de Catalunya.
Aquest protocol afecta a tots els empleats i empleades públics inclosos en l'Acord general sobre condicions de treball del personal de l'àmbit d'aplicació de la Mesa General de Negociació de l'Administració de la Generalitat de Catalunya i el Conveni col·lectiu únic de Catalunya del personal laboral de la Generalitat de Catalunya.
El protocol no és d'aplicació al personal del cos de Mossos d'Esquadra ni al personal de l'Administració de Justícia destinat a Catalunya.
El mes de desembre de 2016, la Comissió Paritària General de Prevenció de Riscos Laborals va aprovar una addenda al Protocol, que va analitzar les deficiències detectades al llarg del primer any del seu funcionament.
L'Administració de la Generalitat ha establert com un objectiu bàsic en la seva política de recursos humans el garantir la salut i la seguretat del seu personal.
L'establiment d'aquest objectiu ha estat com a conseqüència de l'aplicació de les obligacions legals que en aquesta matèria ha inclòs la Llei 31/1995, de 8 de novembre, de prevenció de riscos laborals.
Per tal de complir amb aquest objectiu, ha estat necessari fer les adaptacions organitzatives adients que s'han concretat en dos instruments jurídics: el Pacte sobre drets de participació dels empleats públics en matèria de prevenció de riscos laborals en l'àmbit de l'Administració de la Generalitat, de 28 de juliol de 2005 i el Decret 312/1998, d'1 de desembre, pel qual es creen els serveis de prevenció de riscos laborals per al personal al servei de l'Administració de la Generalitat.
El Pacte de 28 de juliol de 2005 és un instrument bàsic que permet garantir els drets de participació i representació dels treballadors/ores.
El Decret 312/1998 ha creat una estructura organitzativa de serveis de prevenció de riscos laborals propis de nivell departamental i ha atorgat les competències de coordinació i d'ordenació de les activitats en matèria preventiva a la Direcció General de Funció Pública.
El compliment d'aquesta competència s'ha traduït en l'aprovació i aplicació de tot un seguit de documents, guies de treball i protocols sobre diferents aspectes de la prevenció de riscos laborals.
El Pla de pensions d'ocupació de promoció conjunta de l'àmbit de la Generalitat de Catalunya és un instrument d'estalvi privat que té l'objectiu principal de permetre que els empleats percebin unes prestacions complementàries a les atorgades per la Seguretat Social i, si s'escau, les corresponents mutualitats en cas de jubilació, incapacitat, defunció i dependència.
L'Oficina d'Atenció a les Persones Partícipis i Beneficiàries és l'encarregada d'atendre les consultes formulades pels partícipis i beneficiaris i de facilitar les relacions d'aquests, amb l'entitat gestora i dipositària del Pla.
En aquest espai podeu consultar com funciona i es regula el Pla, conèixer la seva evolució i rendiment i descarregar-vos documents d'interès.
Oficina d'Atenció a les Persones Partícips i Beneficiàries
La Comissió de Control del Pla de Pensions és l'òrgan que supervisa el funcionament i l'execució del Pla i del Fons de Pensions i que decideix la política d'inversions que l'entitat gestora ha de dur a terme.
Així mateix, és l'òrgan de participació i de representació dels partícips i beneficiaris, i té encarregades també altres funcions (art. 30 del Reglament d'especificacions).
Està constituïda per vint membres, deu dels quals ho són en representació conjunta de les entitats promotores i, els altres deu, en representació del col·lectiu de persones partícips i beneficiàries.
Aquests darrers són designats inicialment per acord de la majoria dels representants de les organitzacions sindicals presents a la Mesa General de Negociació en l'àmbit de l'Administració de la Generalitat de Catalunya.
Els membres de la Comissió de Control exerceixen les seves funcions gratuïtament (art. 27 del Reglament d'especificacions) i no reben cap tipus de dieta o indemnització.
L'article 45 del Reglament d'especificacions preveu l'existència de l'Oficina d'Atenció a les Persones Partícips i Beneficiàries.
L'Oficina està adscrita a la Secretaria d'Administració i Funció Pública.
L'estructura, l'organització i l'assignació de recursos de l'Oficina han estat determinats pels departaments competents en matèria d'economia i funció pública.
L'Oficina depèn de la Comissió de Control del Pla de Pensions i del Fons i les seves funcions són atendre les consultes formulades pels partícips i beneficiaris, facilitar les relacions dels partícips i beneficiaris amb l'entitat gestora del Pla i qualsevol altra que es pugui derivar de l'aplicació de les especificacions tècniques del Pla.
L'article 15.1 de la Llei 17/2015, de 21 de juliol, d'igualtat efectiva de dones i homes, disposa que el Pla d'igualtat, té com a objectiu garantir l'aplicació efectiva del prinicipi d'igualtat de tracte d'oportunitats de dones i homes i eliminar la discriminació per raó de sexe amb relació a l'accés al treball remunerat, al salari, a la formació, a la promoció professional i a la resta de condicions de treball.
El 17 de gener de 2017, es va ratificar, mitjançant Acord del Govern, l'Acord de la Mesa General de Negociació dels Empleats Públics de l'Administració de la Generalitat de Catalunya, de 17 de novembre de 2016, pel qual es va aprovar el Pla d'igualtat d'oportunitats entre dones i homes de I'Administració de la Generalitat de Catalunya.
El Pla és una eina essencial que permet avançar en la promoció de la igualtat d'oportunitats entre els treballadors de l'Administració de la Generalitat de Catalunya, així com la integració de la perspectiva de gènere en l'organització i l'estructura interna de l'Administració de la Generalitat.
El Pla preveu les actuacions necessàries per a l'assoliment de la igualtat d'oportunitats entre dones i homes proposades a partir de l'anàlisi dels àmbits d'actuació següents:
La Direcció General de Funció Pública, amb la col·laboració dels departaments i, en especial, de l'Institut Català de les Dones, vetllarà per l'execució del Pla d'igualtat d'Oportunitats entre dones i homes de l'Administració de la Generalitat de Catalunya.
Als efectes d'implementar el Pla, anualment es prioritzaran les diferents mesures i es farà un informe sobre la seva execució, del quales donarà compte a la Mesa General de Negociació dels empleats públics de l'Administració de la Generalitat de Catalunya.
En aquest apartat podeu consultar informació sobre les resolucions d'autorització o reconeixement de compatibilitat dels empleats públics, d'acord amb el que preveu l'article 8 apartat g) del títol I de la Llei 19/2013. de 9 de desembre, de transparència, accés a la informació pública i bon govern.
En relació amb el contingut objecte de publicitat d'aquest apartat, és important tenir present que les dades s'actualitzen periòdicament, a mesura que es disposa de la informació corresponent.
Més informació: bústia de contacte
Resolució PRE/2161/2020, de 8 de setembre, per la qual es regula la borsa de treball per a la cobertura amb caràcter interí de llocs de treball reservats a funcionaris de carrera de la subescala secretaria intervenció, de l'escala de funcionaris d'Administració local amb habilitació de caràcter nacional, de les entitats locals a Catalunya.
Resolució PRE/2162/2020, de 8 de setembre, per la qual es convoca el procés de selecció de la borsa de treball per a la cobertura amb caràcter interí de llocs de treball reservats a funcionaris de carrera de la subescala secretaria intervenció, de l'escala de funcionaris d'Administració local amb habilitació de caràcter nacional, de les entitats locals a Catalunya (núm. de registre de convocatòria 248).
S'ha de presentar una única sol·licitud d'admissió en el procés selectiu.
La sol·licitud permet annexar la documentació acreditativa d'alguns dels requisits de participació en el procés.
Enllaç al tràmit de la sol·licitud
El temari sobre el que versen les proves d'aquest procés selectiu és l'aprovat per la Resolució PRE/1511/2020, de 23 de juny (DOGC núm. 8165, de 30.06.2020).
Si cal modificar dades de la sol·licitud o aportar documentació complementària al procés, s'ha de fer preferentment mitjançant el formulari Presentació d'escrits, documents i esmenes relatius a un procés de selecció o amb la resta de mitjans previstos a la normativa vigent.
El postgrau de Polítiques d'Igualtat de Gènere a la Gestió Pública pretén aportar coneixements, competències així com les habilitats necessàries per a la construcció d'una gestió pública amb perspectiva de gènere, mitjançant un procés d'aprenentatge que permetrà a totes les empleades i empleats públics a Catalunya, que independentment de la seva àrea de treball, puguin incorporar la perspectiva de gènere a la gestió pública.
Període de preinscripció: del 13 de febrer a 11 de març de 2019.
Selecció de persones aspirants: del 12 al 26 de març de 2019.
Període de matriculació i pagament: del 26 de març a l'1 d'abril de 2019.
Al personal tècnic referent de gènere dels departaments i d'altres unitats especialitzades en matèria d'igualtat de gènere de la Generalitat de Catalunya, de l'Administració local i altres administracions, així com al personal de l'Institut Català de les Dones.
Es convoca el procés de selecció exclusiu de promoció interna per proveir 340 places i 35 places més corresponents al 10% addicional de l'escala administrativa del cos administratiu (grup C, subgrup C1) de la Generalitat de Catalunya (núm. de registre de la convocatòria 229).
S'han publicat les qualificacions del 2n exercici de la 1a prova.
Podeu consultar-les al Tauler electrònic de la Generalitat de Catalunya, e-Tauler, i a la pàgina web del Departament de Polítiques Digitals i Administració Pública, en l'apartat Funció Pública.
Es convoquen els Premis DonaTIC amb l'objectiu de distingir el paper de la dona en el món professional, empresarial i acadèmic de l'àmbit de les tecnologies de la informació i la comunicació (TIC) i divulgar referents entre la societat per promoure les vocacions en ciència, tecnologia, enginyeria i matemàtiques (CTEM) i fomentar la presència femenina en les carreres tecnològiques i les enginyeries.
Els Premis tenen caràcter honorífic, sense dotació econòmica.
Les candidatures premiades reben el reconeixement públic per la seva feina, activitat o projecte presentat.
Termini de presentació de la candidatura: del 19 de juny al 18 d'agost de 2020, ambdós inclosos.
Poden presentar la seva candidatura a aquests Premis totes les dones vinculades professionalment o acadèmicament a l'àmbit de les TIC així com les empreses, els centres formatius o les institucions públiques o privades que hagin desenvolupat una iniciativa pròpia que valori el paper de la dona en l'àmbit de les TIC.
S'obre la convocatòria per a la concessió de subvencions, en règim de concurrència competitiva, per adquirir maquinari vinculat a projectes i activitats d'innovació social digital i col·laborativa per part dels centres de la Xarxa Punt TIC de Catalunya (XPT).
L'import global màxim destinat a aquesta convocatòria és de 60.000,00 euros.
S'ha publicat la proposta de resolució provisional de la convocatòria d'ajuts.
Podeu consultar-la al Tauler electrònic de la Generalitat de Catalunya, e-Tauler.
A les entitats públiques o privades legalment constituïdes, amb seu social a Catalunya, que gestionen un centre membre de la XPT.
La llista de punts TIC es pot consultar a http://punttic.gencat.cat/cercador_punttic/.
Els ens locals que optin a la subvenció han de presentar la sol·licitud per mitjans electrònics a través de l'extranet de les administracions públiques catalanes, plataforma EACAT.